นายกรัฐมนตรี เตรียมลงพื้นที่จังหวัดเพชรบุรี 22 กันยายนนี้
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดการลงพื้นที่จังหวัดเพชรบุรี ในช่วงบ่าย วันที่ 22 กันยายนนี้ เพื่อติดตามการแก้ไขปัญหาสถานการณ์น้ำ โดยเบื้องต้นจะไปติดตามความพร้อมรับมือฤดูฝนและแผนบรรเทาอุทกภัย ที่โครงการส่งน้ำและบำรุงรักษาเขื่อนเพชรบุรี อำเภอท่ายาง จังหวัดเพชรบุรี รวมถึงจะเดินทางไปยังประตูระบายน้ำปลายคลองระบายน้ำ D9 ตำบลหนองขนาน อำเภอเมือง เพื่อรับฟังการระบายน้ำก่อนลงทะเลอย่างไรก็ตาม เดิมมีรายงานว่านายกรัฐมนตรี จะลงพื้นที่ตรวจราชการและติดตามปัญหาน้ำท่วมในหลายพื้นที่ของจังหวัดสุโขทัย แต่ได้เปลี่ยนกำหนดการมาลงพื้นที่จังหวัดเพชรบุรีแทน